section_heading: Japanska Formula 4
paragraph_text: Sljedeće 2017. prelazi u momčad Honda Formula Dream Project, te vozi cijelu sezonu. Momčadski kolege su mu Toshiki Oyu, Ukyo Sasahara i Takuya Otaki. Sezona se sastojala od sedam rundi, po dvije utrke na svakoj rundi. Tsunoda je već na prvoj utrci 7. travnja na Okayami stigao do prvog postolja, a na drugoj utrci do prve pobjede u sezoni. Prva utrka druge runde na Fujiju je bila jedina utrka te sezone koju je Tsunoda završio, no nije osvojio bodove, dok je na drugoj utrci osvojio peto mjesto. Uslijedilo je deveto mjesto na prvoj utrci treće runde na Autopolisu, dok je na drugoj utrci osvojio još jedno postolje. Nakon petog mjesta na stazi Sportsland Sugo, uslijedilo je jedino odustajanje te sezone za Tsunodu na istoj stazi na drugoj utrci. Nakon toga, prvenstvo se vratilo na stazu Fuji, gdje je Yuki osvojio drugu pobjedu u sezoni, dok je na drugoj utrci na Fujiju osvojio četvrto mjesto. Treća i posljednja pobjeda došla je na Suzuki, a na drugoj utrci na istoj stazi i posljednje postolje. Nakon što je na posljednjoj sedmoj rundi na stazi Motegi 11. i 12. studenog osvojio 16 bodova u dvije utrke, Tsunoda je sezonu završio na trećem mjestu u ukupnom poretku vozača sa 173 boda.<ref> F4 Japanese Championship Certified by FIA 2017 standings Driver Databse. Pristupljeno 18. prosinca 2020.